Ο δρόμος με τις ακακίες

Ο δρόμος με τις ακακίες  είναι κινηματογραφική ταινία που γυρίστηκε το 1954 σε σενάριο και σκηνοθεσία Δημήτρη Ιωαννόπουλου.

Πλοκή

Ο χειρουργός Χρήστος Βρανάς είναι αρραβωνιασμένος με μια αδίστακτη γυναίκα που τον απατά. Παράλληλα, η Λένα Πετρή, μια κοπέλα που μένει με τη γιαγιά της, αποφασίζει να αυτοκτονήσει πέφτοντας στις ρόδες ενός αυτοκινήτου, όταν μαθαίνει πως ο φίλος της την απατά με τη σύζυγο του Βρανά.

Μετά την αποτυχημένη της απόπειρα, η Λένα μεταφέρεται βαριά τραυματισμένη στο νοσοκομείο και τη χειρουργεί με μεγάλη επιτυχία ο Βρανάς. Εκείνη τον ερωτεύεται μα δεν του λέει κάτι, γνωρίζοντας ότι είναι αρραβωνιασμένος.

Ωστόσο, ένας δημοσιογράφος αποκαλύπτει την αλήθεια στη Λένα και η νεαρή κοπέλα σμίγει τελικά με τον γιατρό.

Ηθοποιοί 
 Αντιγόνη Βαλάκου - Λένα Πετρή
 Μάνος Κατράκης - Χρήστος Βρανάς
 Χριστίνα Καλογερίκου - γιαγιά Λένας
 Καίτη Πάνου - Δώρα Δούβη
Γιάννης Αποστολίδης - κύριος Δούβης
 Τζόλυ Γαρμπή - Σόφη
 Νίκος Ματθαίος - Πέτρος
 Ελένη Ζαφειρίου - Ελένη Δούβη
 Τάκης Μακρίδης - Κιτριάδης
 Αλίκη Γεωργούλη
 Νίκος Φέρμας
 Γεώργιος Πλούτης
 Νίκος Βλαχόπουλος - Φορμέλης
Κική Τρακάκη - Μαρία, νοσοκόμα

Παραγωγή 
Η ταινία προβλήθηκε για πρώτη φορά στις 8 Νοεμβρίου 1954.  Έκοψε 21.780 εισιτήρια  και κατατάχθηκε στην 11η θέση ανάμεσα στις 14 ταινίες της ίδιας σεζόν. 

Ο Δημήτρης Ιωαννόπουλος γύρισε αυτήν την ταινία μετά την επάνοδό του από τις ΗΠΑ, όπου είχε εγκατασταθεί,  βασίζοντάς τη στο ομότιτλο μυθιστόρημα που είχε γράψει ο ίδιος. 

Τη μουσική της ταινίας υπογράφει ο Μάνος Χατζιδάκις. Τα κομμάτια που ακούγονται: 

 Τίτλοι (Σφύριγμα)
 Ο χορός της Ντόρας – Ορχήστρα
 Ο πρώτος περίπατος της Λένας – Ορχήστρα
 Οι αμφιβολίες του γιατρού – Ορχήστρα
 Ένα κουτό κορίτσι (φινάλε)

Παραπομπές

Εξωτερικές πηγές
Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, σελ.67
Ο δρόμος με τις ακακίες στην Φίνος Φιλμ
Ο δρόμος με τις ακακίες στην IMDb

Ελληνικές ταινίες
Ταινίες του 1954
Ταινίες παραγωγής Φίνος Φιλμ
Ελληνικές δραματικές ταινίες
Ταινίες με μουσική σύνθεση Μάνου Χατζιδάκι
Ελληνόφωνες ταινίες
Ελληνικές αισθηματικές δραματικές ταινίες
Ταινίες σε σκηνοθεσία Δημήτρη Ιωαννόπουλου
Ελληνικές ασπρόμαυρες ταινίες